C 24/13

ET

Ärakuulamise eest vastutava ametniku lõpparuanne (1)

(Juhtum AT.40410 – etüleen)

(2021/C 24/08)

Ettevõtjatele Westlake, (2)Orbia, (3)Clariant (4)ja Celanese (5)(edaspidi ühiselt „pooled“) adresseeritud otsuse eelnõus käsitletakse ELi toimimise lepingu artikli 101 üht ja pidevat rikkumist Belgia, Madalmaade, Prantsusmaa ja Saksamaa territooriumil ajavahemikus 26. detsembrist 2011 kuni 29. märtsini 2017. Otsuse eelnõus leitakse, et poolteks olevad ettevõtjad osalesid selles rikkumises, mis seisnes tundliku äri- ja hinnateabe vahetamises ning etüleeni ostmisega seotud hinnaelemendi kokkuleppimises.

10. juulil 2018 algatas komisjon poolte suhtes nõukogu määruse (EÜ) nr 1/2003 (6) artikli 11 lõike 6 kohase menetluse.

Pärast kokkuleppe sõlmimiseks peetud arutelusid (7)ja kokkuleppemenetluse ettepanekute saamist (8)kooskõlas komisjoni määruse (EÜ) nr 773/2004 (9) artikli 10a lõikega 2 võttis komisjon 7. veebruaril 2020 vastu pooltele adresseeritud vastuväited.

Pooled kinnitasid määruse (EÜ) nr 773/2004 artikli 10a lõike 3 kohaselt vastuväidetele esitatud vastuses, et vastuväidetes oli arvesse võetud nende kokkuleppemenetluse ettepanekute sisu, ja lubasid seega jätkata kokkuleppemenetluses osalemist.

Otsuse 2011/695/EL artikli 16 kohaselt uurisin, kas otsuse eelnõus käsitletakse ainult vastuväiteid, mille kohta pooltel oli võimalus esitada oma seisukohad. Leian, et nii see tõesti on.

Seoses sellega ja võttes arvesse asjaolu, et pooled ei ole esitanud mulle taotlusi ega kaebusi, (10) olen seisukohal, et kõnealuse juhtumi puhul on poolte menetlusõiguste tõhus kasutamine tagatud.

Wouter WILS

(1) Vastavalt Euroopa Komisjoni presidendi 13. oktoobri 2011. aasta otsuse 2011/695/EL (ärakuulamise eest vastutava ametniku ülesannete ja pädevuse kohta teatavates konkurentsimenetlustes) (ELT L 275, 20.10.2011, lk 29) artiklile 16.

(2) Westlake Chemical Corporation, Westlake Germany GmbH & Co. KG, Vinnolit GmbH & Co. KG ja Vinnolit Holdings GmbH (edaspidi koos „Westlake“).

(3) Orbia Advance Corporation, S.A.B. de C.V. (kuni 5. septembrini 2019 oli juriidilise isiku nimi Mexichem S.A.B. de C.V.) ja Vestolit GmbH (edaspidi koos „Orbia“).

(4) Clariant AG ja Clariant International AG (edaspidi koos „Clariant“).

(5) Celanese Corporation, Celanese Services Germany GmbH ja Celanese Europe B.V. (edaspidi koos „Celanese“).

(6) Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, 4.1.2003, lk 1).

(7) Kohtumised kokkuleppe sõlmimiseks toimusid ajavahemikus 18. septembrist 2018 kuni 12. novembrini 2019.

(8) Pooled esitasid ametlikud taotlused kokkuleppe sõlmimiseks ajavahemikus 19. novembrist 2019 kuni 6. jaanuarini 2020.

(9) Komisjoni 7. aprilli 2004. aasta määrus (EÜ) nr 773/2004, mis käsitleb EÜ asutamislepingu artiklite 81 ja 82 kohaste menetluste teostamist komisjonis (ELT L 123, 27.4.2004, lk 18).

(10) Otsuse 2011/695/EL artikli 15 lõike 2 kohaselt võivad kartellijuhtumit käsitleva menetluse pooled, kes osalevad arutelus kokkuleppe sõlmimiseks kooskõlas määruse (EÜ) nr 773/2004 artikliga 10a, pöörduda kokkuleppemenetluse igas etapis ärakuulamise eest vastutava ametniku poole, et tagada oma menetlusõiguste tõhus kasutamine. Vt ka komisjoni teatise 2008/C 167/01 (mis käsitleb kokkuleppemenetluse läbiviimist kartellidega seotud otsuste puhul, mis on võetud vastu vastavalt nõukogu määruse (EÜ) nr 1/2003 artiklitele 7 ja 23) (ELT C 167, 2.7.2008, lk 1) punkt 18.